A Facebook ma mindenkinek feldob egy figyelmeztetést – figyeljen oda rá
A Facebook minden felhasználója, így a magyar felhasználók hírfolyamában is megjelenít majd egy olyan figyelmeztetést, amelynek linkjére kattintva azok egyszerűen áttekinthetik, hogy milyen alkalmazások férnek hozzá a közösségi hálózaton tárolt adataikhoz. A felületen keresztül lehetőségük lesz arra, hogy megvonják az adataikhoz való hozzáférést azoktól az alkalmazásoktól, amelyeket nem kívánnak többé használni.
Bár az alkalmazások jogosítványainak visszavonására a Facebook adatvédelmi beállításai között bármikor lehetőség van, a közösségi oldal mostantól egy-egy figyelmeztetést jelenít majd meg felhasználói hírfolyamának legtetején. A funkciót globálisan tegnap kapcsolták be, de a magyar felületen még nem találkoztunk vele, így valószínűleg kedden jelenik meg először. A dobozban lévő linkre kattintva a felhasználók elnavigálhatnak egy olyan felületre, amelyben áttekinthetik, hogy milyen facebookos alkalmazások férnek hozzá adataikhoz, és ha szeretnék, saját maguk visszavonhatják ezeket az engedélyeket.

Ezen kívül a felületen keresztül a felhasználók áttekinthetik a korábban már törölt (tehát az adatokhoz jelenleg már hozzá nem férő) applikációk listáját. Azokat a felhasználókat, akiknek adataihoz a This Is Your Digital Life alkalmazás, vagy a Cambridge Analytics cég hozzáférhetett, a Facebook ugyancsak a hírfolyamon keresztül fogja értesíteni: ők egy, a Súgóközponton keresztül elérhető eszköz segítségével kaphatnak információt arról, hogy adataikkal történt-e visszaélés, vagy sem. Ugyanakkor az alkalmazások hozzáférési jogosítványaival kapcsolatos beállításokat ők is ugyanazon a felületen végezhetik el, mint a többi felhasználó.

Addig is mielőbb állítsa be ezt az 5 dolgot a Facebook-fiókjában, ha jót akar magának.

Ha máskor is tudni szeretne a Facebook újíásairól, lájkolja a HVG Tech rovatának Facebook-oldalát.
Facebook adatgyűjtés új funkció a Facebookon Facebook hírfolyam adatvédelmi beállítások hírfolyam adatgyűjtési ügy Facebook-botrány adatgyűjtési botrány adatvédelem